-21-

**Zápisnica**

**z 2. pracovného zasadnutia Obecného zastupiteľstva**

**v Kráľovej nad Váhom**

**dňa 25. februára 2015**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ing. Imrich Kovács |
|  | Ondrej Kožuch |
|  | Ing. Kristián Morovič |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  | Bc. Tibor Vincze |
|  |  |
| **Referentky OcÚ :** | Jaroslava Bergendiová |
|  | Erika Morovičová |
|  | Bc. Erika Šmátralová |
|  | Alžbeta Vadkertiová |
|  |  |
| **Hlavný kontrolór obce:** | Štefan Bencze |
|  |  |
| **Hosť:** | Tomáš Morovič |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Informoval všetkých prítomných, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Atila Forró

Ing. Eliška Vargová

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 19a/2015-OZ**

**Prezentácia:** 9 poslancov OZ

**Za schválenie overovateľov zápisnice hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

b) Za zapisovateľku bola navrhnutá referentka OcÚ, Bc. Erika Šmátralová

-22-

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 19b/2015-OZ**

**Prezentácia:** 9 poslancov OZ

**Za schválenie zapisovateľa zápisnice hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Informácia o plnení uznesení
4. Návrh na schválenie Štatútu Obce Kráľová nad Váhom
5. Návrh na schválenie Rokovacieho poriadku Obecného zastupiteľstva Obce Kráľová nad Váhom
6. Návrh na schválenie členov komisií obecného zastupiteľstva
7. Ponuka na odkúpenie akcií – Prima banka Slovensko a. s.
8. Žiadosť o zriadenie vecných bremien v prospech Západoslovenskej distribučnej - M&CFrom, s. r. o. Šaľa
9. Žiadosť o zriadenie vecných bremien v prospech M&CForm, s. r. o. Šaľa
10. Cenová ponuka na elektrické vykurovanie kultúrneho domu a výmena NN prípojky
11. Návrh na poskytnutie právnych služieb – Advokátska kancelária – Ügyvédi Iroda – LAW FIRM, JUDr. Ing. Ivan Katona, L.L.M, Nové Zámky
12. Rôzne
13. Záver

Starosta obce sa nakoniec opýtal, či má niekto návrh na doplnenie, alebo pripomienky k programu.

**Ing. Štefan Vincze, poslanec OZ** – oboznámil prítomných, že na rokovanie obecného zastupiteľstva pozval Ing. Borisa Čirik-a, konateľa M&CFrom, s. r. o. Šaľa, aby sa vyjadril k žiadostiam vecných bremien. Zároveň požiadal starostu obce, aby prednostne bolo rokované o uvedených žiadostiach, keď sa Ing. Čirik dostaví na zasadnutie obecného zastupiteľstva .

**Ing. Ladislav Adamkó, poslanec OZ** – dodal, že k bodu programu č. 4 a 5 bude mať pripomienky.

**RNDr. Ferenc Bergendi, starosta obce** – sa opýtal hosťa, Tomáša Morovič, obyvateľa obce na zámer jeho prítomnosti.

**Tomáš Morovič, obyvateľ obce** – sa zúčastnil len ako občan na zasadnutí obecného zastupiteľstva.

Nakoľko prítomní poslanci OZ nemali viac pripomienok k navrhnutému programu prijali:

**Uznesenie číslo 20/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva.**

-23-

**Prezentácia:** 9 poslancov OZ

**Za schválenie programu zasadnutia obecného zastupiteľstva hlasovalo 9 poslancov OZ**: Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**3. Informácia o plnení uznesení**

Starosta obce informoval prítomných, že:

* na základe oznamu zverejnenom na internetovej stránke obce do komisií obecného zastupiteľstva sa prihlásili traja občania, ktorí sú uvedení v návrhu za členov komisií obecného zastupiteľstva
* na základe uznesení číslo 16/2015-OZ a 18/2015-OZ boli vyhotovené kúpnopredajné zmluvy

**Ing. Ladislav Adamkó, poslanec OZ** – pripomienkoval, že ak sa v budúcnosti vyskytne prípad predaja nehnuteľnosti pre fyzickú osobu a niektorý poslanec OZ je v príbuzenskom pomere s touto fyzickou osobou nech sa radšej hlasovania zdrží.

**Mgr. Hajnalka Oláh, poslankyňa OZ** – sa k uvedenej pripomienke vyjadrila, že ak konkrétne poslanec OZ myslí na jej osobu, tak podotýka, že nie je v príbuzenskom pomere s osobou, ktorej bol odsúhlasený predaj nehnuteľnosti uznesením číslo 16/2015-OZ zo dňa 21.01.2015.

**Ing. Eliška Vargová, poslankyňa OZ** – sa opýtala, či schválené uznesenia ohľadom prevodu pozemkov boli brané ako schválenie zámeru predaja, ktorý sa má zverejniť a následne predložiť opätovne na schválenie OZ, a s danou otázkou sa obrátila na hlavného kontrolóra obce.

**Štefan Bencze, hlavný kontrolór obce** – obecné zastupiteľstvo schválilo odpredaj nehnuteľnosti v zmysle § 9a ods. 8, písm. b) zákona o majetku obcí, v takom prípade netreba zverejniť zámer.

**RNDr. Ferenc Bergendi, starosta obce** – sa opýtal či má ešte niekto pripomienku k zápisnici.

Nakoľko viac pripomienok nebolo poslanci prijali:

**Uznesenie číslo 21/2015-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu o plnení uznesení z 1. zasadnutia Obecného zastupiteľstva v Kráľovej nad Váhom**

**Prezentácia:** 9 poslancov OZ

**Informáciu brali na vedomie 9 poslanci OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

***Na zasadnutie obecného zastupiteľstva sa dostavil Ing. Boris Čirik***

**4./8. Žiadosť o zriadenie vecných bremien v prospech Západoslovenskej distribučnej - M&CFrom, s. r. o. Šaľa**

Dňa 11.02.2015 bola na Obecný úrad Kráľová nad Váhom doručená žiadosť investora stavby o schválenie zmluvy o budúcej zmluve o zriadení vecných bremien na parc. č. 3303 a parc.č.3299/142 v prospech Západoslovenskej distribučnej a.s. Na uvedených parcelách, ktoré sú vo vlastníctve obce, bude vybudovaný káblový rozvod NN zemný a prepojenie novovybudovanej transformačnej stanice

-24-

s existujúcou distribučnou sústavou obce. Trasa kábla je situovaná od transformačnej stanice (pozemok investora) pozdĺž štátnej cesty III/0753 v zelenom pásme k existujúcemu podpernému bodu VRIS1 pri vjazde na NSO Jozefovský hon I. Výstavba je realizovaná v súlade s územným plánom obce na základe právoplatných stavebných a vodoprávnych povolení.

Žiadosť s prílohami bola doručená poslancom OZ na preštudovanie a pripomienkovanie.

Rozprava medzi prítomnými ohľadom vybudovania zemného káblového rozvodu NN a zmluvy (viď. záznam na DVD).

**Ing. Eliška Vargová, poslankyňa OZ –** sa informovala ohľadom zmien navrhnutých v dôvodovej správe spracovanej obecným úradom týkajúcich sa návrhu Zmluvy o budúcej zmluve o zriadení vecných bremien.

**Ing. Boris Čirik, konateľ** **M&CFrom, s. r. o. Šaľa** – odpovedal na všetky otázky ohľadom stavby a zmluvy. Predložil prepracovanú zmluvu o budúcej zmluve o zriadení vecných bremien a prevzatí záväzku.

Po rozprave poslanci obecného zastupiteľstva prijali:

**Uznesenie číslo 22/2015-OZ**

**Obecné zastupiteľstvo v Kráľovej nad Váhom**

**s ú h l a s i l o**

**s uzavretím Zmluvy o budúcej zmluve o zriadení vecných bremien a prevzatí záväzku za odplatu na časti pozemkov parc. č. 3303 a parc. č. 3299/142, rozsah ktorých bude určený geometrickým plánom vypracovaným s investorom na vlastné náklady po zrealizovaní stavby.**

**Prezentácia:** 9 poslancov OZ

**S uzavretím zmluvy súhlasilo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**5./9. Žiadosť o zriadenie vecných bremien v prospech M&CForm, s. r. o. Šaľa**

Dňa 11.02.2015 bola na Obecný úrad Kráľová nad Váhom doručená žiadosť s prílohami investora stavby o schválenie a podpísanie zmluvy o budúcej zmluve o zriadení vecných bremien k pozemkom parc. č. 3303 a parc. č. 3299/142 v prospech spoločnosti M&CForm, s.r.o. Na uvedených parcelách, ktoré sú vo vlastníctve obce, budú vybudované inžinierske siete:

* STL distribučný plynovod PE d90x5,4 SDR 17,6 dl.105 m – bod napojenia pri vjazde na NSO Jozefovský hon I. – trasa vedená pozdĺž štátnej cesty III/0753 v zelenom pásme,
* napojenie na existujúci verejný rozvod vody LT DN 150 – bod napojenia v zelenom pásme štátnej cesty III/0753 pri vjazde na novovytvorený stavebný obvod.

V žiadosti je uvedená aj tlaková kanalizácia, ktorá podľa predloženého situačného výkresu bude realizovaná na pozemku parc. č. 5022, katastrálne územie Šaľa.

Na umiestnenie chodníka sa nezriaďuje vecné bremeno, majetko-právne sa vysporiada po kolaudácii stavby.

Žiadosť s prílohami bola doručená poslancom OZ na preštudovanie a pripomienkovanie.

Rozprava medzi prítomnými ohľadom vybudovania inžinierskych sietí, chodníka a stavebného povolenia vydaného na stavbu (viď. záznam na DVD).

-25-

Po rozprave poslanci obecného zastupiteľstva prijali:

**Uznesenie číslo 23/2015-OZ**

**Obecné zastupiteľstvo v Kráľovej nad Váhom**

**s ú h l a s i l o**

**so zriadením vecných bremien na časti pozemkov parc. č. 3303 a parc. č.3299/142, rozsah ktorých bude určený geometrickým plánom vypracovaným s investorom stavby na vlastné náklady po zrealizovaní výstavby plynovodu a vodovodu a**

**ž i a d a**

**predložiť Zmluvu o zriadení vecných bremien.**

**Prezentácia:** 9 poslancov OZ

**So zriadením vecných bremien súhlasilo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

***Ing. Boris Čirik poďakoval za pozvanie a opustil rokovaciu miestnosť.***

**RNDr. Ferenc Bergendi, starosta obce** – navrhol päť minútovú prestávku, nakoľko v budove základnej školy prebieha prednáška „Výhody málotriednych škôl z hľadiska školy, obce a odborníka“ a prisľúbil, že sa zúčastní kvôli vyjadreniu zo strany obce.

Poslanci OZ s prestávkou súhlasili.

**6./4. Návrh na schválenie Štatútu Obce Kráľová nad Váhom**

Na návrh poslancov OZ bol prepracovaný Štatút Obce Kráľová nad Váhom. Návrh č. 1 vypracovaný v spolupráci poslancov OZ: Ing. Eliška Vargová, Ing. Štefan Vincze, starostu obce RNDr. Ferenc Bergendi a referentky obce Bc. Erika Šmátralová bol doručený poslancom a hlavnému kontrolórovi obce na pripomienkovanie.

Návrh doručený na pripomienkovanie Ing. Ladislav Adamkó, poslanec OZ doplnil a tiež svoj návrh poslal na pripomienkovanie.

Po prerokovaní a na základe vzájomnej dohody do návrhu č. 1 bude doplnený:

1. **návrh Ing. Ladislava Adamkó, poslanec OZ:**

* čl. 4, ods. 3. – doplniť o písm. **c) *„miestne referendum“***
* čl. 7, ods. 7. – „Starosta obce“ nahradiť ***„Obec“***

1. **návrh Štefana Bencze, hlavný kontrolór obce:**

* nepoužívať skratky narp. MV SR je nutné rozpísať
* čl. 6 ods. 5 písm. b) „o prevzatí dlhu a o prevzatí ručiteľského záväzku“ nahradiť ***„o prevzatí záruky za poskytnutie finančnej výpomoci zo štátneho rozpočtu“***
* čl. 6 ods. 5 písm. d) „alebo miestneho poplatku“ nahradiť **„*a ukladať miestny poplatok“***
* čl. 7a ods. 2 „ods. 12“ nahradiť ***„ods. 2“***
* čl. 15 ods. 7 doplniť o písm. g) a h) v znení:

***„g) prevody majetku z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený“***

-26-

***„h) nájom majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený“***

* čl. 15 ods. 10 písm. d) nové znenie ***„d) viesť majetok v účtovníctve podľa osobitného predpisu“***
* čl. 17 ods. 1 slová „na obdobie jedného kalendárneho roka“ nahradiť ***„na príslušný rozpočtový rok“*** a „na obdobie troch kalendárnych rokov“ nahradiť ***„najmenej na tri rozpočtové roky“***
* čl. 17 ods. 4 „Prebytky“ nahradiť ***„Prebytok“***

Po prerokovaní poslanci OZ prijali:

**Uznesenie číslo 24/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**Štatút Obce Kráľová nad Váhom so zapracovanými pripomienkami, ktoré sú uvedené v Zápisnici z 2. pracovného zasadnutia Obecného zastupiteľstva v Kráľovej nad Váhom dňa 25. februára 2015. Dňom účinnosti tohto Štatútu Obce Kráľová nad Váhom stráca účinnosť Štatút Obce Kráľová nad Váhom schválený Uznesením číslo 70/2009-OZ zo dňa 28.05.2009 v znení Dodatku č. 1 k Štatútu Obce Kráľová nad Váhom schváleného Uznesením číslo 18/2011-OZ zo dňa 23.02.2011.**

**Prezentácia:** 9 poslancov OZ

**Za schválenie štatút obce hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**7./5. Návrh na schválenie Rokovacieho poriadku Obecného zastupiteľstva Obce Kráľová nad Váhom**

Prepracovaný Rokovací poriadok Obecného zastupiteľstva Obce Kráľová nad Váhom bol doručený poslancom OZ a hlavnému kontrolórovi obce na pripomienkovanie.

Na základe pokynov zo školenia na RVC Nitra zo dňa 10.02.2015 obec navrhuje vynechať označenie zasadnutia obecného zastupiteľstva „mimoriadne“ nakoľko každé zasadnutie OZ je riadne, len niektoré sú zvolané mimo schváleného harmonogramu zasadnutia obecného zastupiteľstva - § 4 ods. (1), (4) a (5). Ods. (4) a (5) sa začína: ***„Zasadnutie obecného zastupiteľstva“***.

V § 18 ods. (2), (5) a (6) nahradiť „do 15 dní“ ***„do 30 dní“***

V § 19 bod (7) vynechať slovo „autentickým“, nakoľko zo zasadnutia obecného zastupiteľstva je vyhotovený zvukový a video záznam, čo tvorí prílohu zápisnice.

**Ing. Ladislav Adamkó, poslanec OZ** – navrhol v § 18 ods. (1) vynechať „zamestnancom obecného úradu“ nakoľko starosta zodpovedá za celý chod obecného úradu.

Po prerokovaní poslanci OZ prijali:

**Uznesenie číslo 25/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

-27-

**Rokovací poriadok Obecného zastupiteľstva Obce Kráľová nad Váhom so zapracovanými pripomienkami, ktoré sú uvedené v Zápisnici z 2. pracovného zasadnutia Obecného zastupiteľstva v Kráľovej nad Váhom dňa 25. februára 2015. Dňom účinnosti tohto Rokovacieho poriadku Obecného zastupiteľstva Obce Kráľová nad Váhom stráca účinnosť Rokovací poriadok Obecného zastupiteľstva Obce Kráľová nad Váhom schválený Uznesením číslo 103/2010-OZ zo dňa 29.09.2010**

**Prezentácia:** 9 poslancov OZ

**Za schválenie rokovacieho poriadku obecného zastupiteľstva hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**8./6. Návrh na schválenie členov komisie obecného zastupiteľstva**

Starosta obce predložil návrh na schválenie členov komisií obecného zastupiteľstva, ktorý bol aj doručený poslancom OZ.

Jedna skupina poslancov tiež predložila svoje návrhy, ktoré predložil ako poslanecké návrhy Ing. Štefan Vincze, o ktorých sa hlasovalo ako prvých.

1. ***Komisia finančná, správy obecného majetku, kontrolná a priestupková – predsedníčka Ing. Eliška Vargová***

Ing. Eva Sirotová – prejavila záujem pracovať v komisii na základe oznamu

|  |  |
| --- | --- |
| Návrh obce: | Návrh jednej skupiny poslancov OZ: |
| Ing. Štefan Vincze | Ing. Štefan Vincze |
| Bc. Tibor Vincze | Bc. Tibor Vincze |
| Atila Forró | Ing. Eva Sirotová |
| Erika Morovičová | Erika Morovičová |

Po prerokovaní poslanci OZ prijali:

**Uznesenie číslo 26/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**členov Komisie finančnej, správy obecného majetku, kontrolnej a priestupkovej:**

|  |
| --- |
| **Ing. Štefan Vincze** |
| **Bc. Tibor Vincze** |
| **Ing. Eva Sirotová** |
| **Erika Morovičová** |

**Prezentácia:** 9 poslancov OZ

**Za schválenie členov komisie hlasovalo 6 poslancov OZ:** Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze

**Proti schváleniu hlasovali 2 poslanci OZ:** Ing. Kristián Morovič, Atila Forró

**Zdržal sa hlasovania 1 poslanec OZ:** Ing. Ladislav Adamkó

1. ***Komisia výstaby, územného plánovania, životného prostredia, dopravy a bytových záležitostí – predseda komisie Ing. Imrich Kovács***

Ing. Arpád Beneš – prejavil záujem pracovať v komisií na základe oznamu

-28-

|  |  |
| --- | --- |
| Návrh obce: | Návrh jednej skupiny poslancov OZ: |
| Atila Forró | Ondrej Kožuch |
| Ing. Kristián Morovič | MUDr. Ladislav Kardos |
| MUDr. Ladislav Kardos | Ing. Arpád Benes |
| Alžbeta Vadkertiová | Gabriela Bičanová |
|  | Alžbeta Vadkertiová |

Po výmene názorov, ktorá vyplynula z informácie o ďalších záujemcoch o členstvo v komisiách, o ktorých boli poslanci informovaní priamo na zasadnutí obecného zastupiteľstva a z dôvodu prípravy pôvodných návrhov zloženia komisií pri snahe dodržania max. 5 členov na komisiu, jedna skupina poslancov OZ, (v ich mene Ing. Štefan Vincze) navrhla krátku prestávku na prerokovanie návrhu členov komisie.

Starosta obce vyhlásil krátku prestávku.

Po prestávke Ing. Štefan Vincze v mene jednej skupiny navrhol nové zloženie komisie a poslanci prijali:

**Uznesenie číslo 27/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**členov Komisie výstavby, územného plánovania, životného prostredia, dopravy a bytových záležitostí:**

|  |
| --- |
| **MUDr. Ladislav Kardos** |
| **Ing. Arpád Benes** |
| **Gabriela Bičanová** |
| **Atila Forró** |
| **Alžbeta Vadkertiová** |

**Prezentácia:** 9 poslancov OZ

**Za schválenie členov komisie hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. ***Komisia školstva, kultúry a sociálna a informovanosti – predsedníčka Mgr. Hajnalka Oláh***

Irena Vargová – prejavila záujem pracovať v komisií na základe oznamu.

**Ing. Ladislav Adamkó, poslanec OZ** – navrhol do komisie Juraja Tótha, vedúceho miestnej speváckej skupiny

**RNDr. Ferenc Bergendi, starosta obce** – tlmočil záujem Evy Bergendiovej, referentky na ÚPSVaR v Šali.

|  |  |
| --- | --- |
| Návrh obce: | Návrh jednej skupiny poslancov OZ: |
| Ondrej Kožuch | Ondrej Kožuch |
| Ing. Ladislav Adamkó | Ing. Ladislav Adamkó |
| Gabriela Bičanová | Bc. Eva Bergendiová |
| Bc. Erika Šmátralová | Juraj Tóth |
|  | Irena Vargová |
|  | Bc. Erika Šmátralová |

-29-

**Uznesenie číslo 28/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**členov Komisie školstva, kultúry a sociálnych vecí a informovanosti:**

|  |
| --- |
| **Ondrej Kožuch** |
| **Ing. Ladislav Adamkó** |
| **Bc. Eva Bergendiová** |
| **Juraj Tóth** |
| **Irena Vargová** |
| **Bc. Erika Šmátralová** |

**Prezentácia:** 9 poslancov OZ

**Za schválenie členov komisie hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. ***Komisia mládeže a športu – predseda Ing. Štefan Vincze***

|  |  |
| --- | --- |
| Návrh obce: | Návrh jednej skupiny poslancov OZ: |
| Ing. Ladislav Adamkó | František Vadkerti |
| Ing. Kristián Morovič | Mgr. Gabriel Bánovszky |
| Ján Kamenár | Ján Kamenár |
| Mgr. Gabriel Bánovszky | Ing. Kristián Morovič |
| Jaroslava Bergendiová | Jaroslava Bergendiová |

**Uznesenie číslo 29/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**členov Komisie mládeže a športi:**

|  |
| --- |
| František Vadkerti |
| Mgr. Gabriel Bánovszky |
| Ján Kamenár |
| Ing. Kristián Morovič |
| Jaroslava Bergendiová |

**Prezentácia:** 9 poslancov OZ

**Za schválenie členov komisie hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

1. ***Komisia na ochranu verejného záujmu – predseda Bc. Tibor Vincze – nezávislý poslanec***

|  |  |
| --- | --- |
| Návrh obce: | Návrh jednej skupiny poslancov OZ: |
| Ing. Ladislav Adamkó – nezávislý poslanec | Ing. Eliška Vargová – nezávislá poslankyňa |
| Atila Forró – MOST-HÍD | Atila Forró – MOST-HÍD |

-30-

Po výmene názorov poslanci OZ prijali:

**Uznesenie číslo 30/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**členov Komisie na ochranu verejného záujmu:**

|  |
| --- |
| **Ing. Eliška Vargová – nezávislá poslankyňa** |
| **Atila Forró – MOST-HÍD** |

**Prezentácia:** 9 poslancov OZ

**Za schválenie členov komisie hlasovalo 6 poslancov OZ:** Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič

**Zdržali sa hlasovaniu 3 poslanci OZ:** Ing. Ladislav Adamkó, Ing. Eliška Vargová, Atila Forró

**9. Ponuka na odkúpenie akcií – Prima banka Slovensko a.s.**

Poslancom OZ bola doručená ponuka Prima banky Slovensko a. s., ktorá ponúka odkúpenie 20 ks akcií za 12 000,- EUR. Ponuka je platná do 20.3.2015

**Vyjadrenie obce:** Obec Kráľová nad Váhom vlastní akcie spoločnosti Prima banka Slovensko a.s. v celkovej menovitej hodnote 7 980,- EUR. Dividendy z akcií boli naposledy vyplácané v roku 2005 v hodnote 1 327,76 EUR (40 000,- SK).

V prípade odpredaja akcií, by obec mohla realizovať jednu z možností:

1. uložiť vzdušné elektrické vedenie pri kultúrnom dome do zeme
2. realizovať výmenu vykurovacieho telesa v kultúrnom dome
3. vykryť 5% nákladov na rekonštrukciu kultúrneho domu.

Rozprava medzi poslancami OZ ohľadom predaja akcií. Na záver rozpravy sa poslanci OZ dohodli, že o predaji akcií budú rokovať na nasledujúcom zasadnutí obecného zastupiteľstva spolu s rozpočtom obce a prijali:

**Uznesenie číslo 31/2015-OZ**

**Obecné zastupiteľstvo v Kráľovej nad Váhom**

**o d r o č u j e**

**rokovanie o predaji akcií v spoločnosti Prima banka Slovensko a.s.**

**Prezentácia:** 9 poslancov OZ

**Za odročenie rokovania o predaji akcií hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**10. Cenová ponuka na elektrické vykurovanie kultúrneho domu a výmena NN prípojky**

Poslancom OZ bola doručená cenová ponuka č. 20150016 firmy Klimatel Šaľa s. r. o. na realizáciu elektrického vykurovania veľkej sály kultúrneho domu. Celkové rozpočtové náklady činia 14 452,01 EUR vrátane DPH.

Zároveň bola doručená aj cenová ponuka firmy Daisy Elektro spol. s r. o. na elektrickú prípojku NN pre kultúrny dom v celkovej hodnote 4 300,60 EUR s DPH.

-31-

Obec navrhla zabezpečiť finančné prostriedky na realizáciu:

* na základe žiadosti o poskytnutie dotácie v pôsobnosti Ministerstva financií SR z príjmov z odvodov max. vo výške 13 500,- EUR,
* z rozpočtu obce by bola financovaná 10% spoluúčasť financovania projektu t. j. min. 1 500,- EUR a náklady na výmenu, posilnenie elektrickej prípojky NN.

**Ing. Štefan Vincze poslanec OZ** – sa dotazoval, či by nebolo vhodnejšie riešenie napr. podlahové kúrenie, plynové kúrenie alebo nejaká iná alternatíva.

**Atila Forró, poslanec OZ** – ako odborník na elektromontážne práce, vysvetlil jednotlivé varianty riešenia vykurovania kultúrneho domu a potrebu výmeny elektrickej prípojky NN

**Ing. Eliška Vargová, poslankyňa OZ** – dodala, že obecné zastupiteľstvo nemôže dovtedy rozhodovať o realizácií, kým obec nemá schválený rozpočet.

Rozprava medzi poslancami OZ ohľadom riešenia vykurovania celého kultúrneho domu (viď. záznam na DVD).

Po rozprave poslanci OZ dospeli k záveru, že žiadosť o poskytnutie dotácie treba podať, rokovanie o prípojke NN sa odročuje a prijali:

**Uznesenie číslo 32/2015-OZ**

**Obecné zastupiteľstvo v Kráľovej nad Váhom**

**s ú h l a s i l o**

**s predložením žiadosti o poskytnutie dotácie v pôsobnosti Ministerstva financií SR na projekt „Elektrické vykurovanie veľkej sály kultúrneho domu“ a 10 % spoluúčasťou financovania projektu.**

**Prezentácia:** 9 poslancov OZ

**Za predloženie žiadosti hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**11. Návrh na poskytnutie právnych služieb – Advokátska kancelária – Ügyvédi Iroda – LAW FIRM, JUDr. Ing. Ivan Katona, L.L.M, Nové Zámky**

Starosta obce informoval prítomných, že na základe osobného dohovoru s advokátom JUDr. Ing. Ivan Katona si vyžiadal cenovú ponuku na poskytnutie právnych služieb v obci. Menovaný advokát, predložil návrh zmluvy o poskytovaní právnych služieb: základných a pravidelne sa opakujúcich úkonov právnej služby v oblasti obchodného práva, občianskeho práva, správneho práva a v ostatných verejno-právnych a súkromno-právnych oblastiach práva. Paušálna odmena by predstavovala sumu 350,- EUR mesačne. Návrh zmluvy bol doručený aj poslancom OZ na preštudovanie.

**Ondrej Kožuch, poslanec OZ** – predniesol svoje pripomienky k zmluve, ktoré sa týkali niektorých ustanovení upravujúcich povinností poskytovateľa právnych služieb (nesledovanie premlčacej lehoty, samostatné rozhodovanie), ktoré by obec nemala prijať. Zároveň navrhol, aby si obec vyžiadala cenové ponuky od iných právnikov, aby sa ceny za poskytnuté služby dali porovnať.

**Ing. Eliška Vargová, poslankyňa OZ** – dodala, že podľa predloženého návrhu zmluvy v predmetnej cene 350 EUR nie je zahrnutá DPH a zo zmluvy vyplývajú ďalšie peňažné plnenia, s ktorými by obec

-32-

musela počítať. Upozornila tiež na sporné ustanovenie návrhu zmluvy týkajúce sa náhrady trov právneho zastúpenia.

Rozprava medzi poslancami OZ ohľadom poskytnutia právnych služieb (viď. záznam na DVD).

**RNDr. Ferenc Bergendi, starosta obce** – navrhol uskutočniť prieskum trhu na poskytnutie právnych služieb v rozsahu predloženej ponuky.

Na záver rozpravy poslanci OZ dospeli k záveru a prijali:

**Uznesenie číslo 33/2015-OZ**

**Obecné zastupiteľstvo v Kráľovej nad Váhom**

**n a v r h u j e**

**starostovi obce uskutočniť prieskum trhu na poskytnutie základných a pravidelne sa opakujúcich úkonov právnej služby v oblastiach obchodného práva, občianskeho práva, správneho práva a v ostatných verejno-právnych a súkromno-právnych oblastiach práva.**

**Právne služby by boli poskytované najmä na: spracovanie právnych rozborov, vyhotovenie zmlúv alebo dohôd, návrhov, žalôb alebo iných právnych podaní alebo listín, zastupovanie obce v konaniach pred súdmi, orgánmi štátnej správy a inými právnymi subjektmi, poskytovanie právnej pomoci obci, vypracúvanie odborných stanovísk pri uzatváraní zmlúv a dohôd, účasť na rokovaniach s partnermi obce, na rokovaniach obecného zastupiteľstva, poskytovanie právnych rád v jednoduchých právnych otázkach aj telefonicky prípadne e-mailom.**

**Prezentácia:** 9 poslancov OZ

**Za návrh hlasovalo 9 poslancov OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

**12. Rôzne**

* **Správa o kontrolnej činnosti hlavného kontrolóra obce za rok 2014**

**Štefan Bencze, hlavný kontrolór obce** – podal správu o kontrolnej činnosti v roku 2014. Písomná správa bola doručená poslancom OZ. Kontrolná činnosť bola vykonaná v súlade s jeho kompetenciami vyplývajúcimi zo zákona o obecnom zriadení, a zákona o finančnej kontrole a vnútornom audite. Rozsah a zameranie kontroly a kontrolnej činnosti bol určený plánom kontrolnej činnosti na I. a na II. polrok 2014.

Po podaní správy poslanci OZ prijali:

**Uznesenie číslo 34/2015-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu o kontrolnej činnosti hlavného kontrolóra obce za rok 2014**

**Prezentácia:** 9 poslancov OZ

**Správu brali na vedomie 9 poslanci OZ:** Ing. Imrich Kovács, Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič, Atila Forró

-33-

**RNDr. Ferenc Bergendi, starosta obce** – podal informácie:

* Úradu pre verejné obstarávanie bola dňa 28.11.2014 doručená **„Žiadosť o preverenie – podnet“**, obsahom ktorého bola žiadosť o prešetrenie postupu Obce Kráľová nad Váhom v súvislosti so zadávaním zákaziek: „Obnova fasády Kultúrneho domu“ a na predmet „Zabezpečenie prevádzky, modernizácie a údržby sústavy verejného osvetlenia Obce Kráľová nad Váhom s použitím LED technológie formou koncesie“. Obec dňa 19.2.2015 obdŕžala žiadosť o poskytnutie informácie v súvislosti so zadávaním zákaziek, na ktorú bola odoslaná odpoveď do 5 pracovných dní.

**Ing. Eliška Vargová, poslankyňa OZ** – potvrdila, že podnet bo podaný jej osobou.

* obec na návrh Ing. Elišky Vargovej, poslankyni OZ, sa zapojila do projektu **DCOM**, čo prinesie obci zjednodušenie administratívnej práce a zároveň obec získa technické vybavenie v komplexnom balíku s komunikačnými a informačnými službami vrátane servisu.
* Ministerstvo financií SR vypísalo výzvu na **predloženie žiadostí o poskytnutie dotácií na projekty** – obec navrhuje podať projekt na vykurovací systém kultúrneho domu, v mene farského úradu projekt na modernizáciu domu smútku. Ďalej obec navrhuje, aby na výzvu reagovali aj zaregistrované občianske združenia.
* **pridelenie nájomných bytov** – jednoizbový nájomný byt, ktorý doteraz mal v nájme Nikolas Bartakovič bol pridelený Markéte Morovičovej a trojizbový nájomný byt doteraz v nájme Viliama Forró a manželky bol pridelený Robertovi Rehorčíkovi a manželke.
* **žiadosť na poskytovanie finančných prostriedkov na organizovanie obecných dní** bola vypracovaná a odoslaná. Výška žiadaných finančných prostriedkov je 16 500,- EUR. V rámci obecných dní budú pozvané obce: Szentistván a Kerkeszentkirály z Maďarska a Kalotaszentkirály a Marosszentkirály z Rumunska.
* **obnova kultúrneho domu** – bola zaplatená spoluúčasť vo výške 10 482,45 EUR, od 16.3.2015 sa začína zateplenie budovy.
* **Občianske združenie Pro Civis** sosídlom vo Štvrtku na Ostrove vydáva bezplatný odborný časopis v maďarskom jazyku pod názvom Önkormányzati Szemle, ktorá obsahuje rozbor úloh samospráv, zákony NR SR v maďarskom jazyku, atď. Boli poskytnuté adresy poslancov OZ na doručovanie časopisu.
* **Rímskokatolícky farský úrad v Kráľovej nad Váhom** – uvažuje o predaji starej budovy farského úradu s pozemkom. Obec navrhuje začať rokovanie aj ohľadom vysporiadania pozemkov pod a za budovou materskej školy, na ktoré obec má podpísanú nájomnú zmluvu na 30 rokov.

V rámci bodu Rôzne sa poslanci OZ dohodli, že komisie OZ budú zasadať do 9.3.2015 a zasadnutie obecného zastupiteľstva mimo harmonogramu sa bude konať dňa 18. marca 2015 o 16,00 hod. Poslanci OZ budú rokovať o rozpočte obce.

**Mgr. Hajnalka Oláh, poslankyňa OZ** – predložila žiadosť, v ktorej žiada odpoveď na dve otázky:

* 1. Z nájomného, ktoré platia nájomníci za nájomné byty za futbalovým ihriskom, obec má vytvárať fond opráv. Poslankyňa OZ žiada o informáciu o výške finančných prostriedkov za uplynulé roky a koľko z nich sa použilo a načo.
* 2. Kto vedie obecnú kroniku a aké záznamy boli zachytené v roku 2014.

**Ing. Imrich Kovács, poslanec OZ** – sa informoval ohľadom MAS „CSÁNGÓ“ a o osobe, ktorá odpratala sneh v časti obce Jozefovský hon.

**RNDr. Ferenc Bergendi, starosta obce** – podal informáciu, že

-34-

* prebehlo prvé rokovanie starostov obcí, ktoré majú záujem spolupracovať v rámci MAS. Teraz prebieha vyúčtovanie obcí, ktoré boli už členmi, potom sa uskutoční ustanovujúce zasadnutie MAS „CSÁNGÓ“
* pri odprataní snehu v obci s obecným traktorom pracoval zamestnanec obce Tibor Csimma a dopomáhali bezplatne občania obce so svojimi technikami Július Pintér a Juraj Pozsonyi. Informácie o tom, ktorý z nich pracoval v Jozefovskom hone nemá.

**Ing. Ladislav Adamkó, poslanec OZ** – sa informoval ohľadom umiestnenia dopravnej značky „70“ na štátnej ceste č. I/75

**RNDr. Ferenc Bergendi, starosta obce** – obec neobdŕžala hlásenie o umiestnení dopravnej značky. Štátna cesta č. I/75 patrí do správy Slovenskej správy ciest Bratislava.

Rozprava medzi poslancami OZ ohľadom komunikácií v obci aj mimo obce (viď. záznam na DVD).

**13. Záver**

Na záver starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

Priebeh rokovania je nahrávaný a napálený na DVD, čo je prílohou zápisnice.

Po ukončení rokovania sa do rokovacej miestnosti dostavil občan obce p. Karvai, ktorý žiadal obec o okamžitú pomoc, týkajúcu sa bytovej situácie jeho rodiny. Starosta obce spolu s poslancami OZ, ktorí vykonávali túto funkciu aj v predchádzajúcom volebnom období, informovali ostatných prítomných o krokoch obce, ktorými už v minulosti vyšla žiadateľovi v ústrety pri snahe pomôcť jeho rodine a aj v súčasnosti napomáha pri riešení zlej sociálnej situácie tejto rodiny. Nakoľko však zo strany rodiny boli viackrát porušené dohodnuté pravidlá, zároveň obec nemá k dispozícii sociálne byty a rodina nespĺňa podmienky pre umiestnenie do nájomných bytov obce, v súčasnosti nevie obec ponúknuť reálne riešenie pre zlepšenie podmienok bývania rodiny Karvaiovcov.

RNDr. Ferenc Bergendi Atila Forró

starosta obce

Ing. Eliška Vargová

Zapísala: Bc. Erika Šmátralová